
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 82  
                                                                din 30 mai 2024
pentru modificarea art. 1 din Hotărârea Consiliului Local Sighișoara nr. 231/31.10.2023 privind desemnarea reprezentanților Consiliului Local Sighișoara, în Consiliile de administrație ale unităților de învățământ preuniversitar sighișorene

            Consiliul Local al Municipiului Sighișoara, întrunit în ședință ordinară,
          
Luând act de proiectul de hotărâre, înregistrat cu nr. 14.128/16.04.2024 și la Consiliul Local Sighișoara cu nr. 18.073/24.05.2024, de referatul de aprobare, înregistrat cu nr. 14.127/16.04.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Având în vedere Hotărârea Consiliului Local Sighișoara nr. 231/31.10.2023 privind desemnarea reprezentanților Consiliului Local Sighișoara, în Consiliile de administrație ale unităților de învățământ preuniversitar sighișorene;


Având în vedere Hotărârea Consiliului Local Sighișoara nr. 32/28.03.2024 privind încetarea de drept, înainte de expirarea duratei normale, a mandatului de consilier local al domnului Volker Reiter;


Având în vedere adresa cu nr. 792/01.04.2024, înregistrată la Municipiul Sighișoara cu nr. 12.311/02.04.2024, prin care Școala Gimnazială ”Miron Neagu” solicită desemnarea unui alt reprezentant al Consiliului Local Sighișoara în vederea completării Consiliului de administrație al unității de învățământ pentru anul școlar 2023 - 2024, în urma demisiei domnului Volker Reiter, respectiv a încetării de drept, înainte de expirarea duratei normale, a mandatului de consilier local al acestuia;


Având în vedere adresa cu nr. 738/15.04.2024, înregistrată la Municipiul Sighișoara cu nr. 13.966/15.04.2024, prin care Liceul Tehnologic nr. 1 Sighișoara solicită desemnarea unui alt reprezentant al Consiliului Local Sighișoara în vederea completării Consiliului de administrație al unității de învățământ pentru anul școlar 2023 - 2024, în urma demisiei domnului Volker Reiter, respectiv a încetării de drept, înainte de expirarea duratei normale, a mandatului de consilier local al acestuia;

Ținând cont de prevederile art. 128 alin. (1) din Legea nr. 198/2023, Legea învățământului preuniversitar, cu modificările și completările ulterioare, potrivit cărora: ”Unităţile de învăţământ preuniversitar de stat cu personalitate juridică, cu excepţia celor din sistemul de apărare, ordine publică şi securitate naţională, sunt conduse de consiliile de administraţie, de directori şi de directori adjuncţi, unde este cazul. În exercitarea atribuţiilor ce le revin, consiliile de administraţie şi directorii conlucrează cu:

     
a) Comisia pentru Evaluarea şi Asigurarea Calităţii, denumită în continuare CEAC;

    
b) Comisia pentru Formare şi Dezvoltare în Cariera Didactică, denumită în continuare CFDCD;

    
c) consiliul profesoral;

    
d) autorităţile administraţiei publice locale;

    
e) consiliul reprezentativ al părinţilor şi asociaţiile de părinţi, acolo unde există;

    
f) organizaţiile sindicale afiliate federaţiilor sindicale reprezentative la nivel de sector de negociere colectivă învăţământ preuniversitar;

   
g) consiliul şcolar al elevilor.”;

Având în vedere că numărul de membri, precum și componența consiliilor de administrație ale unităților de învățământ se stabilesc conform prevederilor din Legea nr. 198/2023, Legea învățământului preuniversitar, cu modificările și completările ulterioare;

Având în vedere că membrii consiliilor de administrație ale unităților de învățământ sighișorean se desemnează prin act administrativ de către instituțiile pe care le reprezintă;


Luând în considerare prevederile Ordinului nr. 6.223/04.09.2023 al Ministrului Educației Naționale pentru aprobarea Metodologiei - cadru de organizare și funcționare a consiliilor de administraţie din unităţile de învăţământ preuniversitar;

Ținând cont de prevederile Hotărârii Consiliului Local Sighișoara nr. 11/31.01.2023 privind aprobarea structurii rețelei școlare a unităților de învățământ preuniversitar din Municipiul Sighișoara, pentru anul școlar 2023 - 2024;

Având în vedere alegerile locale pentru alegerea autorităților administrației publice locale desfășurate în data de 27 septembrie 2020, în urma cărora au fost aleși pentru o perioadă de 4 ani, membrii consiliului local ce vor compune noul Consiliu Local Sighișoara, validați de către Judecătoria Sighișoara, potrivit sentinței civile nr. 1.775/19.10.2020, pronunțată în dosarul nr. 2914/308/2020;

          
Văzând Ordinul Prefectului Județului Mureș nr. 391/26.10.2020 privind declararea ca legal constituit, a Consiliului Local al Municipiului Sighișoara, începând cu data de 22.10.2020, data la care acesta a fost convocat în acest scop în ședința ceremonioasă de constituire, convocare realizată în conformitate cu Ordinul Prefectului Județului Mureș nr. 338/20.10.2020;

          
Având în vedere că pentru continuarea desfășurării activității educaționale și asigurarea condițiilor de funcționare în acord cu standardele de educație și siguranță, este necesar să fie desemnați noi reprezentanți în consiliile de administrație pentru unitățiile de învățământ preuniversitar care au solicitat aceasta;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 14.130/16.04.2024, prin care se propune modificarea art. 1 din Hotărârea Consiliului Local Sighișoara nr. 231/31.10.2023 privind desemnarea reprezentanților Consiliului Local Sighișoara, în Consiliile de administrație ale unităților de învățământ preuniversitar sighișorene;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ”d”, alin. (7) lit. ”a”, alin. (14), art. 139 alin. (1) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ș T E:

          
Art. I. Se modifică conținutul art. 1 din Hotărârea Consiliului Local Sighișoara nr. 231 din 31.10.2023 privind desemnarea, din partea Consiliului Local Sighișoara, ca membrii în Consiliile de administrație ale unităților de învățământ preuniversitar sighișorene, a consilierilor locali, în sensul înlocuirii consilierului local al cărui mandat a încetat, după cum urmează:

„ 3.  Școala Gimnazială ”Miron Neagu”, str. Horea Teculescu nr. 2, tel. 0265-771778

doamna Horumb Maria – consilier local

domnul Moiseș Florian Dan – consilier local

9. Liceul Tehnologic Nr. 1, str. Tache Ionescu nr. 18, tel. 0265-771742

Doamna Tűrk Michaela – consilier local

domnul Stupariu Călin – consilier local.”
          
Art. II. Celelalte prevederi ale Hotărârii Consiliului Local Sighișoara nr. 231/31.10.2023 privind desemnarea reprezentanților Consiliului Local Sighișoara, în Consiliile de administrație ale unităților de învățământ preuniversitar sighișorene, rămân neschimbate.
         
Art. III. Se încredințează cu ducerea la îndeplinire a prevederilor prezentei hotărâri Primarul Municipiului Sighișoara, Serviciul Monitorizare Servicii de Utilități Publice, Guvernanță Corporativă și Transport Public Local, persoanele desemnate și unitățile de învățământ preuniversitar sighișorene.

          Art. IV. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighișoara.ro.
PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  2 ex. Unităţile de învăţământ;

  4 ex. Membrii Consiliilor de administraţie. 

14 ex. 

B.A. 

